Въпреки всички неприятности Маркези остава във Венеция в продължение на няколко години. До края на столетието живее и работи в Италия, като един от най-популярните и виртуозни изпълнители. През 1796 г. отказва да пее за Наполеон в „Ла Скала“ когато той влиза в Милано като победител. За тази своя постъпка певецът е почитан като национален герой. Това обаче не му попречва през 1800 г. да се нареди сред първите посрещачи на узурпатора след битката при Маренго. През 1798 г. отново в града на каналите изпълнява партията на "Mexicow" в операта на Цингарели "„Carolina e Mexicow“".